stanford-oval/wikipedia huggingface dataset:
אוז קלארק
קורות חייו > קריירת היין

בזמן שאוז קלארק השתתף בדנדי דיק של שילה הנקוק, הוא הצטרף לסנדיי אקספרס ככתב היין הראשון. אחר-כך נהיה כתב היין של הדיילי טלגרף.
ב-1982 זכה קלארק באליפות העולם האחרונה בטעימת יין.
קלארק כתב כמה ספרים עטורי פרסים. הוא הופיע בתוכניות רדיו וטלוויזיה רבות, בכללן A Question of Taste and The Wine Programme ברדיו 4 של ה-BBC. בשנים 2006–2007 הגיש ביחד עם ג'יימס מיי את התוכנית Oz and James's Big Wine Adventure שצולמה בצרפת ובקליפורניה וב-2009 הם הגישו ביחד את Oz and James Drink to Britain. בשנת 2009 הוא הגיש תוכנית דומה בשם Oz and Hugh Drink to Christmas, ביחד עם הקומיקאי יו דניס ובתקופת חג המולד של שנת 2010 הם הנחו את הסדרה Oz and Hugh Raise the Bar.
ב-2008 נערך סקר מטעם תעשיית היין בקרה 1,500 חובבי יין בריטים והם בחרו בקלארק כמבקר היין הידוע ביותר בבריטניה. ב-2009 הוא הוכתר כאישיות היין הבינלאומית של השנה ביחד עם ג'יימס מיי, באותה שנה זכה ספרו "בורדו" בפרס הספר הבינלאומי של לואי רודרר. ב-2010 הוא וג'יימס מיי זכו בפרס TRIC עבור "הסדרה התעודית" (Oz and James Drink to Britain). באותה שנה הוענק לו התואר קצין מסדר ההצטיינות החקלאי מטעם ממשלת צרפת.
ב-2010 הוא השיק את האפליקציות שלו עבור אייפון ואייפד באמצעות Anova Digital‏: 'Oz Clarke's Best Wines 2011' ו-'Oz Clarke's Xmas Wines'.
ביבליוגרפיה נבחרת

The Essential Wine Book (1988) ISBN 9780670807314
Oz Clarke's Wine Guide [formerly Webster's Wine Guide] (published annually since the late 1980s, retitled Oz Clarke 250 Best Wines Wine Buying Guide, 2008–present) 2011 edition: ISBN 9781862058965
Oz Clarke's Pocket Wine Book (annually since 1993) Pavilion Books (2007–present) 2011 edition: ISBN 9781862058958
Oz Clarke's New Classic Wines, Simon & Schuster (1991) ISBN 9780671696207
Oz Clarke’s New Encyclopedia of French Wines, Simon & Schuster (1991) ISBN 9780671724566
Oz Clarke's Australian Wine Companion, Little, Brown & Co (2004) ISBN 9780316728744
Clarke and Spurrier’s Fine Wine Guide, Little, Brown & Co (1998 and 2001) ISBN 9780316647533
Oz Clarke's Encyclopedia of Wine, Little, Brown & Co (1999 and 2003) ISBN 9780316851572
Oz Clarke’s Introducing Wine, Little, Brown & Co (2000 and 2003) ISBN 9780316854504
Oz Clarke's Wine Atlas, Little, Brown & Co/Pavilion Books (1995, 2002 and 2007) ISBN 9781862057821
Vinopolis World Wine Guide, Little, Brown & Co (1999) ISBN 9780316852005
Z Cards: Wine & Food Matcher, Wine Vintages. Wine Tasting, Wine Finder (2001)
Oz Clarke's Grapes and Wines: A Guide to Varieties and Flavours, by Oz Clarke & Margaret Rand (2001, 2003, 2008) ISBN 9781862058354
Sainsbury's Book of Wine, Sainsbury's (1987) ISBN 9781870604000
Sainsbury’s Regional Wine Guides Series, Sainsbury's (1988)
Sainsbury's Pocket Wine Guide, Sainsbury's (1993) ASIN B000RYL20
Oz Clarke's Wine Companion to... – Bordeaux, Tuscany, Burgundy, California (1997)
Microsoft Wine Guide (1995–2002, CD-ROM)
Oz and James's Big Wine Adventure, with Julie Arkell, BBC Books (2006) ISBN 9780563539001
Oz Clarke Bordeaux, Pavilion Books (2006, 2009) ISBN 9781862058309
Oz Clarke: 'Let me tell you about wine’ - A beginner’s guide to understanding and enjoying wine, Pavilion Books (2009) ISBN 9781862058651
Oz and James Drink to Britain, with James May, Pavilion Books (2009) ISBN 9781862058460
פרסים

Youngest ever British Wine Taster of the Year 1973
Captain of victorious England Wine Tasters Team 1980
World Wine Tasting Championship (winner) 1982
Wine Magazine Book of the Year 1984
Wine Guild of the United Kingdom Wine Writer 1984 (Webster’s Wine Guide), 1989 (Sainsbury’s Book of Wine), 1992 (New Classic Wines)
Winner of the International World Wine Tasting Championships, Los Angeles
Glenfiddich Drink Award 1983 (journalism), 1989 (journalism), 1992 (New Classic Wines)
André Simon Drink Book Award 1992 (New Classic Wines)
James Beard Wine & Spirits Award 1992 (New Classic Wines)
Julia Child Cookbook Award (Wine, Beer & Spirits) 1996 (Oz Clarke’s Wine Atlas)
Le Prix Lanson 1997 (Wine Guide CD-ROM)
Le Prix du Champagne Lanson Special Millennium Award 1999 (for outstanding contribution to wine education and communication during previous decade)
Jacob’s Creek Silver Ladle 1999 (Wine Guide CD-ROM)
Le Prix Lanson Wine Book of the Year 2002 (Grapes & Wines)
Special Millennium Award, Le Prix du Champagne Lanson 1999
Le Prix Lanson Annual Wine Guide of the Year 2004 (Pocket Wine Book)
International Wine & Spirit Competition Communicator of the Year 2006
Roederer International Wine Book of the Year 2009 (Bordeaux)
International Wine Challenge Personality of the Year Award 2009: Oz Clarke and James May
Gourmand Award for Wine Literature 2009 (Oz and James Drink to Britain)
TRIC award for TV Arts/Documentary programme 2010 (Oz Clarke and James Drink to Britain TV series)
Officier de l'Ordre du Mérite Agricole 2010
איניים

| איניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
על־משפחה:: דולפיני נהרות
משפחה:: איניים
מינים
 Inia araguaiaensis  Inia boliviensis  Inia geoffrensis
שם מדעי
 Iniidae ‏גריי, 1846
תחום תפוצה


איניים (שם מדעי: Iniidae) היא משפחה מתת-סדרת לווייתני שיניים של דולפיני נהרות החיים בנהרות הטרופיים של אמריקה הדרומית.
לדולפינים אלה ישנם לסתות מוארכות בעלות הרבה שיניים, עיניים קטנות, ראש מוגבה, סנפירי גב וזרועות קטנים וצבעם ורדרד-אפור. אורם יכול להגיע ל-2.6 מ'. הם חיים במים מתוקים ולעיתים ביערות מוצפים, בעיקר סביב מימי האמזונאס ותרים אחר דגים שונים כולל דגי פיראנה וסרטני מים מתוקים.
בעבר נכלל במשפחה מין יחיד - דולפין האמזונאס אך על פי מחקרים ובדיקות גולגולות התגלו עוד 2 מינים.
מיון

משפחה איניים (Iniidae)
סוג איניה (Inia)
מין דולפין נהרות ארגואיי (Inia araguaiaensis)
מין דולפין נהרות בוליביאני (Inia boliviensis)
מין דולפין נהרות אמזוני (Inia geoffrensis)
סוג Goniodelphis - נכחד
סוג Isthminia - נכחד
סוג Meherrinia - נכחד
סוג Ischyrorhynchus - נכחד
סוג Saurocetes - נכחד
איוואן הלגרה

איוואן הלגרה בוחיה (בספרדית: Iván Helguera Bujía; נולד ב-28 במרץ 1975 בסנטאנדר, ספרד) הוא כדורגלן עבר ספרדי, ששיחק בעמדת הבלם.
ביוגרפיה

איוואן הלגרה נולד וגדל בסנטנדר, בירת קנטבריה שבצפון ספרד. הוא החל לשחק בקבוצת הילדים של ראסינג סנטאנדר, הקבוצה המקומית הבכירה, אך כשהגיע לגיל בוגרים שוחרר בעקבות מחסור בכישרון וביכולת, והחל לשחק בקבוצת רווילה הקטנה שבמחוז קסטיליה ולאון. התבלטותו בליגות הנמוכות הובילה לרכישתו על ידי אלבסטה, ששיחקה באותם ימים בליגה השנייה. כעבור כשנה, במהלך עונת 1996/97, תפס הלגרה מקום בהרכב הקבוצה הראשונה, הבריק ביכולתו במרכז הקישור, וכעבור 14 משחקי ליגה בלבד הוא אותר ונרכש על ידי מועדון הכדורגל האיטלקי, רומא.
ברומא הלגרה צבר ניסיון, שיפר את יכולותיו ההגנתיות ואף זכה לחלוק בחדר עם פרנצ'סקו טוטי. שמונה הופעות רשם הלגרה בסרייה א' במשך עונה היחידה באיטליה עונת 1997/98, שלאחריה חזר לספרד, הפעם לאספניול. עונה טובה במדי הקבוצה מברצלונה, במהלכה ערך 38 הופעות בהן כבש שני שערים, הובילו לזימונו של הלגרה לנבחרת הלאומית, בה ערך הופעת בכורה בנובמבר 1998, במשחק ידידות נגד נבחרת איטליה.
בקיץ 1999 עבר הלגרה מאספניול לריאל מדריד תמורת 7.6 מיליון דולר. בעונותיו הרבות במועדון, בו זכה בתארים רבים כגון ליגת האלופות פעמיים והליגה הספרדית. בשורותיה של מדריד הרבה לשחק כבלם. בקיץ 2007 עבר לוולנסיה, בה חתם על חוזה לשלוש שנים.
הלגרה עזב את ולנסיה בקיץ 2008 ומאז לא שיחק במסגרת סדירה. למרות התעניינות בהצטרפותו של הלגרה מצידן של דינמו בוקרשט ולוס אנג'לס גלאקסי, הודיע השחקן על פרישה ממשחק פעיל בשנת 2009.
הערות שוליים

↑  Ivan Helguera Attracts LA Galaxy Interest - Report - Goal.com
| נבחרת ספרד – יורו 2000 |
| --- | --- | --- |
|  1 קניסארס •  2 סלגאדו •  3 ארנסבאל •  4 גוארדיולה •  5 אבלרדו •  6 היירו •  7 הלגרה •  8 פראן •  9 מוניטיס •  10 ראול •   11 אלפונסו •  12 סרג'י • 13 קסיאס •  14 ג'רארד • 15 אנגונגה • 16 מנדייטה • 17 אצ'בריה • 18 פאקו • 19 דמאס • 20 אורסאיס • 21 ואלרון • 22 מולינה • מאמן: קמאצ'ו |  1 קניסארס •  2 סלגאדו •  3 ארנסבאל •  4 גוארדיולה •  5 אבלרדו •  6 היירו •  7 הלגרה •  8 פראן •  9 מוניטיס •  10 ראול •   11 אלפונסו •  12 סרג'י • 13 קסיאס •  14 ג'רארד • 15 אנגונגה • 16 מנדייטה • 17 אצ'בריה • 18 פאקו • 19 דמאס • 20 אורסאיס • 21 ואלרון • 22 מולינה • מאמן: קמאצ'ו | ספרד |
| נבחרת ספרד – מונדיאל 2002 |
| --- | --- | --- |
|  1 קסיאס •  2 טורס •  3 חואנפרן •  4 הלגרה •  5 פויול •  6 היירו •  7 ראול •  8 בראחה •  9 מוריינטס •  10 טריסטן •   11 דה פדרו •  12 לוקה • 13 ריקרדו •  14 אלבלדה • 15 רומרו • 16 מנדייטה • 17 ואלרון • 18 סרחיו • 19 צ'אבי • 20 נדאל • 21 לואיס אנריקה • 22 חואקין • 23 קונטרראס • מאמן: קמאצ'ו |  1 קסיאס •  2 טורס •  3 חואנפרן •  4 הלגרה •  5 פויול •  6 היירו •  7 ראול •  8 בראחה •  9 מוריינטס •  10 טריסטן •   11 דה פדרו •  12 לוקה • 13 ריקרדו •  14 אלבלדה • 15 רומרו • 16 מנדייטה • 17 ואלרון • 18 סרחיו • 19 צ'אבי • 20 נדאל • 21 לואיס אנריקה • 22 חואקין • 23 קונטרראס • מאמן: קמאצ'ו | ספרד |
| נבחרת ספרד – יורו 2004 |
| --- | --- | --- |
|  1 קניסארס •  2 קפדבילה •  3 מרצ'נה •  4 אלבלדה •  5 פויול •  6 הלגרה •  7 ראול •  8 בראחה •  9 טורס •  10 מוריינטס •   11 לוקה •  12 גברי • 13 אראנזוביה •  14 ויסנטה • 15 בראבו • 16 אלונסו • 17 אצ'בריה • 18 סזאר • 19 חואקין • 20 צ'אבי • 21 ואלרון • 22 חואניטו • 23 קסיאס • מאמן: סאס |  1 קניסארס •  2 קפדבילה •  3 מרצ'נה •  4 אלבלדה •  5 פויול •  6 הלגרה •  7 ראול •  8 בראחה •  9 טורס •  10 מוריינטס •   11 לוקה •  12 גברי • 13 אראנזוביה •  14 ויסנטה • 15 בראבו • 16 אלונסו • 17 אצ'בריה • 18 סזאר • 19 חואקין • 20 צ'אבי • 21 ואלרון • 22 חואניטו • 23 קסיאס • מאמן: סאס | ספרד |
אוטפור

לוגו הארגון
אוטפור (בסרבית קירילית: Отпор!, אנגלית: !Otpor מילולית: "התנגדות!") הייתה תנועת סטודנטים בסרביה (אז חלק מיוגוסלביה) שפעל בשנים 1998 עד 2004, ונודע בעיקר בזכות חלקו במאבק בלתי-אלים שהצליח להביא להדחתו מהשלטון של נשיא יוגוסלביה סלובודן מילושביץ'. האסטרטגיה של אוטפור! שילבה בה פעולות מחאה והתנגדות אזרחית בלתי-אלימה לצד פעילות פוליטית ממסדית במסגרת מערכת בחירות.
היסטוריה

אוטפור! החלה את דרכה בסוף שנת 1997 כאשר 12 סטודנטים מאוניברסיטת בלגרד, שהיו שותפים למחאות עבר נגד מילושביץ במהלך שנות ה-90 ונשכלו, נפגשו בניסיון להבין את הכשלים ולהתניע מחדש תנועת מחאה עם התובנות החדשות והקימו את אוטפור! בשנת 1998. במקור, עם הקמתה, אוטפור! הייתה תנועה סטודנטיאלית ששמה לה למטרה להתנגד לדיכוי האקדמיה בידי המשטר אחרי שזה העביר את ״חוק האוניברסיטה״ במאי 1998 שמנע מאוניברסיטת בלגרד אוטונומיה וחופש ביטוי אך התנועה הניחה את המטרות הללו בצד לטובת הדחת מילושביץ.
במהלך השנתיים שבין 1998 ו-2000 תנועת אוטפור! התרחבה מחוץ לבלגרד, התפשטה ברחבי סרביה עד שאספה מעל ל-70,000 תומכים ואף אימצה את התואר Narodni pokret (תנועת העם). פעילותה הגיעה לשיא ב-5 באוקטובר 2000, עם הדחתו של מילושביץ' במה שנודע כמהפכת הבולדוזרים בשל התמונה של טרקטור (שזוהה בטעות כבולדוזר תחילה) שפרץ את שערו של משרד הרדיו והטלוויזיה של סרביה, ששימש ככלי התעמולה המרכזי של משטר מילושביץ (לתנועת אוטפור! לא היה קשר לפעולה או מפעיל הטרקטור) . התמונה פורסמה בכלי תקשורת רבים בעולם והפכה לסמל המזוהה עם הפלת משטר מילושביץ.
לאחר הפלת מכן הפכה אוטפור לארגון "כלב שמירה" פוליטי שעוקב אחר הפעילות של קואליציית DOS. אוטפור פתחה בקמפיינים של פיקוח אזרחי ומתן דין וחשבון של הממשלה החדשה, תוך לחיצה לרפורמות דמוקרטיות ולמלחמה בשחיתות, וכן התעקשה על שיתוף פעולה עם בית הדין הפלילי הבינלאומי (ICTY) בהאג.
לבסוף, במהלך סתיו 2003, הפכה אוטפור לזמן קצר למפלגה פוליטית. בשל כישלונה לעבור את רף 5% הדרוש כדי לקבל מושבים כלשהם בפרלמנט הסרבי, התמזגה עם המפלגה הדמוקרטית (DS).
מבנה רעיוני וארגוני

בבחינת המבנה הארגוני של התנועה, אוטפור! שילבו בין שתי אסכולות של שינוי חברתי: התארגנות (organizing) ששמה דגש על מטרות ארוכות-טווח, בניית קהילה והקמת מוסדות והתגייסות (mobilizing) שמדגישה את ההיבטים המחאתיים וריבוי המשתתפים של שינוי חברתי. אוטפור! הובילה תפיסה היברידית ששילבה מאפיינים משתי האסכולות בך שבמהותה ניצלה את הכוח המשבש של ההתגייסות המונית ומצד שני התארגנה בקבוצות מקומיות שפעלו לבנות מומנטום ולייצר רגעי שיא.
מבנה רעיוני וארגוני > הנהגה

ההחלטה באוטפור! שלא יהיו מנהיגים מוצהרים הייתה בחירה מודעת מתוך התפיסה שבלי מנהיגים קלים לזיהוי יהיה קשה יותר לתקוף את התנועה. האופי ההנהגתי של אוטפור! היה של תנועה מבוזרת, ללא הנהגה מרכזית, דוברות, ייצוג פרלמנטרי או מוסדות רשמיים.
שרדג'ה פופוביץ' היה בין הפעילים המרכזיים.
הערות שוליים

↑  Mark & Paul Engler, This Is An Uprising, New-York: Nation Books, 2016, עמ' 79
↑  Otpor and the Struggle for Democracy in Serbia (1998-2000), ICNC (באנגלית אמריקאית)
↑  The Bulldozer Revolution: When the Serbians Ousted Milošević, My Country? Europe., ‏2018-10-17 (באנגלית בריטית)
↑  Niccolo Soldo, Serbia's "Bulldozer Revolution" (2000), Fisted by Foucault, ‏2023-03-29
↑  Mark Engler, This is an uprising: how nonviolent revolt is shaping the twenty-first century, New York: Nation Books, 2016, עמ' 65, ISBN 978-1-56858-733-2
↑  Srđa Popović, Matthew Miller, Blueprint for revolution: how to use rice pudding, Lego men, and other nonviolent techniques to galvanize communities, overthrow dictators, or simply change the world, First Edition, New York: Spiegel & Grau, 2015, עמ' 9, ISBN 978-0-8129-9530-5
| --- | --- |
בקרת זהויות :  NLI: 987007438259105171  GND: 4684335-8  LCCN: n2001088326  SUDOC: 075429195  VIAF: 214929088   WorldCat (עם VIAF): 214929088
אטרזיה תלת-פסיגית

| --- | --- |
 שיוך:  מום לב מולד, genetic cardiac disease, congenital tricuspid malformation, rare genetic developmental defect during embryogenesis, פגם גנטי, cyanotic heart defect, tricuspid valve disease, מחלה 
 מיקום אנטומי:  מסתם תלת-פסיגי 
 מזהים
 קוד MeSH:  C14.240.400.920 
 מזהה MeSH:  D018785 
 מערכת השפה הרפואית המאוחדת:  C0243002 
 
אטרזיה תלת-פסיגית (באנגלית: Tricuspid atresia) היא צורה של מום לב מולד. התופעה היא אטרזיה, היעדר מוחלט של המסתם התלת-פסיגי. לכן, קיים היעדר חיבור אטריו-חדרי ימני. זה מוביל לחדר ימין היפופלסטי (מוקטן) או נעדר. פגם זה מופיע במהלך התפתחות טרום לידתית, כאשר הלב אינו מסיים את התפתחותו. הדבר גורם למחזור הדם המערכתי להתמלא בדם חסר חמצן יחסית. הסיבות לאטרזיה טריקוספידלית (תלת-פסיגית) אינן ידועות.
ברוב המקרים של אטרזיה תלת-פסיגית, קיימים פגמים נוספים כדי לאפשר חילופי דם בין לולאות המחזור השיטתי והזרימה הריאתית, תוך מילוי תפקידו של החיבור הפרוזדורי החסר. פגם במחיצה הבין-פרוזדורית (ASD) חייב להיות קיים במקרה זה, כדי למלא בדם את הפרוזדור השמאלי ואת החדר השמאלי. מכיוון שחסר חדר ימין, חייבת להיות דרך להזרים גם דם לעורק הריאה. זה יכול להתבצע על ידי פגם במחיצה הבין-חדרית (VSD) המחבר את החדר השמאלי לעורק הריאה או על ידי צינור עורקי פתוח (PDA) המחבר את אבי העורקים לעורק הריאה. במקרה האחרון, פרוסטגלנדין E1 משמש לשמירה על חיבור ה-PDA עד שניתן להשלים ניתוח חירום מתקן. כיוון שדם מחומצן מעורבב עם דם חסר חמצן בשני המקרים, יש ירידה ביכולת נשיאת החמצן.
ייתכן גם שאטרזיה תלת-פסיגית תופיע ללא הפגמים מצילי החיים. במקרה זה, מחזור הדם המערכתי והריאתי יהיה מנותק זה מזה ולא יכולה להתרחש נשימה מועילה. ניתן להשתמש בהליך ניסיוני הנקרא בלון עוברי מחיצת פרוזדורים, כדי ליצור באופן מלאכותי את הפגם הנדרש ברחם.
תיאור

ציאנוזה מתקדמת
האכלה לקויה
טכיפניאה במהלך 2 השבועות הראשונים לחיים
אוושה הולוסיסטולית עקב ה-VSD
סטיית ציר שמאל באלקטרוקרדיוגרם והיפרטרופיה של חדר שמאל (מאחר שעליו לשאוב דם הן למערכת הריאה והן למערכת המרכזית)
לב רגיל או מוגדל קלות
גורמים

אטרזיה תלת-פסיגית נגרמת מהיעדר מוחלט של השסתום התלת-פסיגי. הסיבה הבסיסית להיעדרות זו נותרה לא ידועה. העדר השסתום מונע זרימת דם ישירה בין הפרוזדור הימני לחדר הימני. זה בדרך כלל גורם לנקב הסגלגל להישאר פתוח לאחר הלידה, מה שמוביל לפגם במחיצה הבין-פרוזדורית.
פתופיזיולוגיה

מכיוון שאין תקשורת בין הפרוזדור הימני לחדר הימני, חייב להיות פגם במחיצה הבין פרוזדורית כדי לאפשר זרימת דם לחדרי הלב השמאליים. בשל חוסר זרימת הדם לחדר הימני, זה יהיה היפופלסטי. ברוב המקרים, יהיה גם פגם במחיצה הבין-חדרית המאפשר למעט דם להיכנס למחזור הריאתי. עקב היעדר זרימת דם למחזור הריאתי, קיים חמצון לקוי של הדם, מה שמוביל להחמרה הדרגתית של הכיחלון.
אבחון

רוב המקרים ניתנים לאבחון טרום לידתי במהלך סריקת אנומליה שגרתית. אם נמצאה עדות למום לב מולד, ניתן לאשר את האבחנה באמצעות אקו לב עוברי. אם היא לא מאובחנת לפני הלידה, היא עשויה להיות מאובחנת זמן קצר לאחר הלידה בבדיקה גופנית, שתגלה כיחלון ורשרוש. ניתן לקבל עדות נוספת לאבחנה באמצעות אלקטרוקרדיוגרם וצילום חזה. א.ק.ג. יראה בדרך כלל סטייה בציר שמאלי, בעוד שצילום החזה עשוי להראות אוליגמיה ריאתית או היפרמיה. הבדיקה הסופית היא, כמו בכל מחלות לב מולדות, אקו לב, אם כי הבדיקות הנ"ל יחד עם מאפיינים קליניים עשויים להספיק ברוב המקרים.
טיפול

הטיפול מבוסס על:
PGE1 לשמירה על צינור עורכי פתוח.
ניתוח ראשון: Blalock–Thomas–Taussig shunt שונה לשמירה על זרימת הדם הריאתית על ידי הנחת צינור Gore-Tex בין העורק התת-בריחי לעורק הריאה. ראו גם נוהל Norwood .
ניתוח שני: cavopulmonary anastomosis כדי לספק זרימה ריאתית יציבה
פעולה סופית: Fontan procedure להפניית זרימה וריד נבוב תחתון (Inferior vena cava) וורידי הכבד לתוך מחזור הדם הריאתי.
אפידמולוגיה

אטרזיה תלת-פסיגית היא מום הלב הקריטי המולד השלישי בשכיחותו. על פי ההערכות, זה גורם בין 1% לבין 3% מכל מומי הלב המולדים.
הערות שוליים

↑  Murthy, Raghav; Nigro, John; Karamlou, Tara (2019-01-01),  Ungerleider, Ross M.; Meliones, Jon N.; Nelson McMillan, Kristen; Cooper, David S. (eds.), "65 - Tricuspid Atresia", Critical Heart Disease in Infants and Children (Third Edition) (באנגלית), Philadelphia: Elsevier: 765–777.e3, doi:10.1016/b978-1-4557-0760-7.00065-6, ISBN 978-1-4557-0760-7, נבדק ב-2020-11-27
↑  "Congenital Heart Defects - Facts about Tricuspid Atresia | CDC". 2019-01-22.
1 2  Lok, Josephine M.; Spevak, Philip J.; Nichols, David G. (2006-01-01),  Nichols, David G.; Ungerleider, Ross M.; Spevak, Philip J.; Greeley, William J. (eds.), "Chapter 39 - Tricuspid Atresia", Critical Heart Disease in Infants and Children (Second Edition) (באנגלית), Philadelphia: Mosby: 799–822, ISBN 978-0-323-01281-2, נבדק ב-2020-12-05
↑  Plackett, Benjamin (25 בנובמבר 2021). "The surgical solution to congenital heart defects". Nature. 599 (7886): S21. doi:10.1038/d41586-021-03517-z. {{cite journal}}:  (עזרה)
↑  Sumal, Anoop S.; Kyriacou, Harry; Mostafa, Ahmed M.H.A.M. (2020). "Tricuspid atresia: Where are we now?". Journal of Cardiac Surgery. 35 (7): 1609–1617. doi:10.1111/jocs.14673. PMID 32484582.
↑  Aykanat, Alper; Yavuz, Taner; Özalkaya, Elif; Topçuoğlu, Sevilay; Ovalı, Fahri; Karatekin, Güner (2016). "Long-Term Prostaglandin E1 Infusion for Newborns with Critical Congenital Heart Disease". Pediatric Cardiology. 37 (1): 131–134. doi:10.1007/s00246-015-1251-0. PMID 26260095.
↑  Hoffman Julien I.E; Kaplan Samuel (2002-06-19). "The incidence of congenital heart disease". Journal of the American College of Cardiology. 39 (12): 1890–1900. doi:10.1016/S0735-1097(02)01886-7. PMID 12084585.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איוואן הראשון, נסיך מוסקבה

איוואן הראשון (1288–1340) (רוסית: Иван I Данилович Калита) היה נסיך ולדימיר ונסיך מוסקבה ונחשב לראשון בין נסיכי מוסקבה שהיו לשליטי רוסיה.
בשנים 1296-1297 היה נציגו של אביו, דניאל, נסיך מוסקבה, ברפובליקת נובגורוד. בשנת 1304 עמד בראש הכוחות שהגנו על העיר פריאסלאבל מפני כוחות נסיכות טבר. בשנת 1319, אחיו יורי ממוסקבה מונה כשליט נובגורוד ואיוואן קיבל את השליטה המלאה על מוסקבה.
אחד מיתרונותיו של איוואן הייתה היכולת שלו להגיע להבנות טובות עם שליטי אורדת הזהב. בשנת 1320 הוא קיבל מהחאן מינוי כשליט נסיכות מוסקבה אולם נכשל בניסיונותיו לקבל שליטה על נסיכות ולדימיר לאחר הריגת אחיו יורי. בהיותו שליט נסיכות מוסקבה הוא הצליח להעביר את מקום מושבו של ראש הכנסייה הרוסית מוולדימיר למוסקבה. זה היה אחד מהגורמים החשובים לעליית חשיבותה של האחרונה. לאור יחסיו הטובים עם חאן אורדת הזהב שטחי נסיכות מוסקבה היו מוגנים מפלישות כוחות החאן. בתקופתו נבנתה חומת מגן מעץ סביב מרכז העיר ונבנו בתים ראשונים מאבן בתוך החומות. אנשי אצולה רבים עברו למוסקבה מערים אחרות.
לאחר התקוממות עממית בטבר נגד אורדת הזהב בשנת 1327 הוא מיהר להגיע לחצר החאן ובתמיכתו ותוך שימוש בכוחות של החאן הוא הצליח לדכא את ההתקוממות. במהלך זה הוא כבש מספר ערים בנסיכות טבר והנסיך הקודם ברח לפסקוב.
כשליט ולדימיר

בשנת 1331 הוא קיבל מהחאן מינוי כנסיך ולדימיר. הוא היה שליט אכזרי וערמומי. בהיותו הנסיך שאסף מיסים מנסיכויות רוסיות לאורדת הזהב הוא התקרב מאוד לחצר החאן. הוא דיכא באכזריות כל ניסיון להתקוממות נגד המיסים הגבוהים. בשנת 1333 הוא החל במערכה צבאית נגד נובגורוד. במקביל הוא התחיל בבנייה רחבת היקף במוסקבה שכללה בניית מספר כנסיות בתוך הקרמלין. בשנת 1337 מיכאל מטבר חזר לנסיכות שלו. לאחר שנתיים איוואן נסע לאורדת הזהב עם תלונות נגד מיכאל וכתוצאה מכך הנסיך מיכאל ובנו הוצאו להורג בחצר החאן. מעשית, נסיכות טבר סופחה לנסיכות מוסקבה. הוא גם רכש אדמות רבות בנסיכויות ירוסלבל, קוסטרומה ורוסטוב. כתוצאה מכך הוא הרחיב באופן משמעותי ביותר את נסיכות מוסקבה.
לדעת ההיסטוריונים הרוסים לעליית נסיכות מוסקבה בתקופת איוואן הראשון היו מספר סיבות: הימצאות הנסיכות בלב האדמות הרוסיות תוך הגנתה מפלישות ממערב וממזרח, נהירת אנשי מקצוע לאור שקט יחסי בנסיכות, הימצאות בדרך מסחר חשובה בין נובגורוד לבין נהר וולגה. אישיותו של הנסיך ויחסים מצוינים שהוא פיתח עם החאן תרמו גם הם לחיזוק והרחבת הנסיכות.
ברשותו היו כספים רבים וזה היה המקור לכינויו "קליטה" - שק של כסף.
משפחתו

אשתו הראשונה ילנה נפטרה בשנת 1331 והוא נישא בשנית לנסיכה אוליינה. היו לו 9 ילדים:
סימאון
דניאל
פפיניה
איוואן
אנדרי, נסיך נובגורוד
מריה, התחתנה עם נסיך רוסטוב
יבדוקיה, התחתנה עם נסיך ירוסלבל
פדוסיה
אטריבוט (אמנות)

אטריבוט (באנגלית: Attribute) הוא סימן המשמש לזיהוי ביצירת האמנות. אטריבוטים יכולים להופיע כצבע, חפץ, מאפיין פיזי, חיה ועוד המתקשרים לדמות ביצירה ומאפשרים את זיהוי הדמות או משמעות היצירה.
אטריבוטים מופיעים באמנות מאז ימיה הראשונים והם האמצעי היחיד להבנת יצירת האמנות בעת ההתבוננות בה, שכן ללא הידע בתחום זה, לא ניתן יהיה לזהות את הדמויות ביצירה.
אטריבוטים מהווים למעשה שפה חזותית, שאינה מושתתת על דיבור וכתיבה, ומאפשרת גם לאנלפביתים "לקרוא" את היצירה ולהבין את הסיפור אותו הם מתארים.
במיתולוגיה היוונית

דמות האוחזת בידה ברקים יסמל את זאוס.
פעוט שמנמן לעיתים עם כנפיים בגב וברגליים וזנב סאטיר יסמל פוטו.
דמות המחזיקה רימון או גרגירי רימון המזהה את פרספונה.
זאוס משליך ברק בפסל יווני ארכאי
פוטו עם כנפיים בתבליט רומי עתיק
פסל האל הרומי מרקוריוס, המקביל לאל היווני העתיק הרמס, עם תכונותיו קסדה מכונפת, מטה נחש, נעליים מכונפות מאת ג'אמבולוניה במוזיאון הלאומי ברג'לו
בתנ"ך

נבל המסמל את דוד המלך.
דמות נערית האוחזת רוגטקה מזהה את דוד המלך.
דוד מנגן בנבל וכתר מעל ראשו - העתק מקתדרלת פרייבורג
דוד ובידו אבן ולמרגלותיו ראשו של גוליית מאת בנדטו דה רובציאנו במוזיאון בודה
משה מחזיק את לוחות הברית בקתדרלת מילאנו
שתי דמויות הנושאות אשכול ענבים מסמלות את שנים עשר המרגלים בתבליט בקתדרלת מילאנו
שמשון נושא את שערי העיר עזה בקתדרלת מילאנו
בנצרות

באיקונוגרפיה נוצרית השתמשו האמנים באטריבוטים כדי לזהות דמויות קדושות. היו מוסכמות ביחס לאופן בו כל דמות מוצגת, אך לא היו כללים נוקשים, כך שתכונות איקונוגרפיות היו נתונות לשינוי.
אוונגליסטים (מחברי הבשורות) מחזיקים לעיתים קרובות ספרי בשורה
קדושים אנשי דת לובשים בגדי כמורה ומחזיקים חפצי פולחן בהם השתמשו אנשי הדת בטקסים בכנסייה, כגון מקטרות
קדושי מרפא מחזיקים בקופסאות תרופות
קדושי מעונה - קדושים שמסרו את נפשם למען אמונתם - מחזיקים לעיתים קרובות צלבים כדי לקשר את קורבנם למותו של ישו על הצלב
גם לצבעים הייתה משמעות:
זהב מסמל את האור הקדוש ואת קרינתו של גן העדן
אדום מסמל את החיים הקדושים
כחול מסמן את חיי האנוש
לבן הוא אורו של האל, ומשמש בסצנות המציגות את תחייתו או שינוי צורתו של ישו
באיקוניות של ישו ומרים ישו נוהג ללבוש בגד אדום ומעליו בגד כחול. שילוב זה מסמן את אלוהים כאדם. מרים לובשת בגד כחול ומעליו בגד אדום, שילוב המסמל מתנות אלוהיות שניתנו לאנושות.
צבע צהוב באמנות המסמל פחדנות ובגידה. יסמל את יהודה איש קריות שבגד בישו.
דמות המחזיקה שק מטבעות המסמלת את תאוות הבצע של יהודה איש קריות.
הילה המסמלת קדוש.
אדרת גמלים המסמלת את יוחנן המטביל.
דמות עם סטיגמטה יסמל את ישו שנפצע כתוצאה ממעמד הצליבה.
יהודה איש קריות מחזיק שק מטבעות בקתדרלת טולדו
יוחנן המטביל עם אדרת מדברית מאת דונטלו בקתדרלת סיינה
הבשורה למרים בצבעי ארגמן, תכלת ולבן עם הילה לראשה ולראש המלאך גבריאל המביא עימו שושן צחור מאת אנדראה דלה רוביה במוזיאון בודה
אטריבוט אנטישמי

אף ארוך מסמל יהודי.
דמות המחזיקה שק מטבעות המסמלת את התאוות הבצע של יהודה איש קריות והיהודים המזוהים איתו.
בחברה הישראלית

כובע טמבל כסימן היכר של קיבוצניק או ישראלי.
באומנות המודרנית

גם באמנות העכשווית נעשה שימוש באטריבוטים, בדמות שימוש בסמלי סטטוס ואביזרים ואייקונים טכנולוגיים ברוח התקופה. אטריבוטים אלה אינם מהווים עדיין צופן מוסכם וחד משמעי כמו האטריבוטים הקלאסיים, שכן הם חסרים את מאות השנים שבהם התגבשו והתקבעו הסיפורים והאטריבוטים הקלאסיים, אולם הם משפיעים באותה צורה. מגפת הקורונה, לדוגמה, מאופיינת באטריבוטים כמו מסכות, וערכות בדיקת נוגדנים.
הערות שוליים

↑  ד"ר אפי זיו, מהי איקונוגרפיה
1 2 3 4 5  Icons, an introduction (article) | Byzantine, Khan Academy (באנגלית)
↑  admin, Characteristic Features of a Byzantine Icon, Russian Icon Collection, ‏2020-07-10 (באנגלית אמריקאית)
1 2 3 4 5  Florida State College at Jacksonville, Thomas Scott Cason, Byzantine Iconography
↑  חניתה אליצור, "האטריבוטים החדשים", באתר חניתה אליצור, ‏יוני 2020